TPOLY เลิกสัญญาจัดหาน้ำดิบ EEC เฟส 2 กว่า 1.25 พันลบ. เหตุต้นทุนกระทบโครงการ
TPOLY แจ้งยกเลิกสัญญาจ้างจัดหาน้ำดิบโครงการจัดหาน้ำดิบเพื่อภาคการผลิตพื้นที่ EEC เฟส 2 จ. ระยอง มูลค่ากว่า 1.25 พันลบ. เหตุต้นทุนกระทบโครงการ มีผลตั้งแต่ 25 ต.ค.65
TPOLY แจ้งยกเลิกสัญญาจัดหาน้ำดิบ EEC เฟส 2 มูลค่ากว่า 1.25 พันลบ. เหตุต้นทุนกระทบโครงการ
26 ต.ค. 2565

บริษัท ไทยโพลีคอนส์ จำกัด (มหาชน) หรือ TPOLY เปิดเผยว่า บริษัทฯ แจ้งยกเลิกสัญญาว่าจ้างโครงการจัดหาน้ำดิบเพื่อภาคการผลิตพื้นที่จังหวัดระยอง (รองรับ EEC ) เฟส 2 ซึ่งเป็นงานจ้างเหมาก่อสร้างอาคารสถานีสูบน้ำดิบ สถานีพักน้ำดิบ อาคารควบคุม และงานวางท่อน้ำดิบของบริษัท วาย.เอส.เอส.พี แอกกริเกต จำกัด มูลค่าโครงการ 1,251,694,132.00 บาท ราคารวมภาษีมูลค่าเพิ่ม ระยะเวลา 306 วัน
ทั้งนี้เนื่องจากความแปรปรวนของราคาวัสดุก่อสร้าง การปรับขึ้นค่าแรงและราคาน้ำมัน ส่งผลกระทบต่อโครงการ ผู้รับเหมาและ Suppliers รวมถึงความคุ้มทุนของโครงการต้องปรับแก้ระบบสูบน้ำ-ออกแบบแบ่งย่อยโครงการใหม่ ให้สอดคล้องกับภาวะการลงทุนต่อไป ผู้ว่าจ้างและผู้รับจ้างจึงตกลงยกเลิกสัญญา โดยมีผลตั้งแต่วันที่ 25 ตุลาคม 2565